CELEX: 32011R0336
Language: et
Date: 2011-04-07 00:00:00
Title: Komisjoni määrus (EL) nr 336/2011, 7. aprill 2011 , millega muudetakse määrust (EÜ) nr 1292/2008 seoses söödalisandi Bacillus amyloliquefaciens CECT 5940 kasutamisega diklasuriili, monensiinnaatriumi ja nikarbasiini sisaldavas söödas  EMPs kohaldatav tekst

8.4.2011   
            
            
               ET
            
            
               Euroopa Liidu Teataja
            
            
               L 94/17
            
         KOMISJONI MÄÄRUS (EL) nr 336/2011,
   7. aprill 2011,
   millega muudetakse määrust (EÜ) nr 1292/2008 seoses söödalisandi Bacillus amyloliquefaciens CECT 5940 kasutamisega diklasuriili, monensiinnaatriumi ja nikarbasiini sisaldavas söödas
   (EMPs kohaldatav tekst)
   EUROOPA KOMISJON
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eelkõige selle artikli 13 lõiget 3,
   ning arvestades järgmist:
   
               (1)
            
            
               Määrusega (EÜ) nr 1831/2003 on ette nähtud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loaomaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (3)
            
            
               Komisjoni 18. detsembri 2008. aasta määrusega (EÜ) nr 1292/2008, mis käsitleb Bacillus amyloliquefaciens CECT 5940 (Ecobiol ja Ecobiol plus) lubamist söödalisandina, (2) on kümneks aastaks antud luba kasutada broilerkanade söödas mikroorganismipreparaati Bacillus amyloliquefaciens CECT 5940.
            
         
               (4)
            
            
               Loa omanik esitas loa muutmise taotluse, et kõnealust söödalisandit saaks kasutada broilerkanade söödas, mis sisaldab järgmisi koktsidiostaatikume: monensiinnaatrium, diklasuriil, nikarbasiin, robenidiinhüdrokloriid, salinomütsiinnaatrium, naatriumlasalotsiid, narasiin/nikarbasiin, maduramütsiinammoonium, dekokvinaat või semduramütsiinnaatrium. Loa omanik esitas asjakohased andmed oma taotluse põhjendamiseks.
            
         
               (5)
            
            
               Toiduohutusamet jõudis oma 9. novembri 2010. aasta arvamuses järeldusele, et söödalisandit Bacillus amyloliquefaciens CECT 5940 võib kasutada koos diklasuriili, monensiinnaatriumi ja nikarbasiiniga (3).
            
         
               (6)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (7)
            
            
               Määrust (EÜ) nr 1292/2008 tuleks seetõttu vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1292/2008 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 340, 19.12.2008, lk 36.
   
      (3)  EFSA Journal 2010; 8(12):1918.
   
      LISA
      Määruse (EÜ) nr 1292/2008 lisa asendatakse järgmisega:
      
         
            „LISA
            
                        Söödalisandi registreerimisnumber
                     
                     
                        Loa omanik
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Sisalduse alammäär
                     
                     
                        Sisalduse ülemmäär
                     
                     
                        Muud tingimused
                     
                     
                        Loa tähtpäev
                     
                  
                        CFU/kg täissöödas, mille niiskusesisaldus on 12 %
                     
                  
                        
                           Zootehniliste lisandite kategooria. Funktsionaalrühm: soolestiku mikrofloorat tasakaalustavad ained
                        
                     
                  
                        4b1822
                     
                     
                        NOREL S.A.
                     
                     
                        
                           Bacillus amyloliquefaciens CECT 5940
                     
                     
                        
                                     
                                 
                                 
                                    
                                       Söödalisandi koostis
                                    
                                    
                                       Bacillus amyloliquefaciens CECT 5940 valmistis, mille lisandisisaldus on vähemalt 1 × 109 CFU/g
                                 
                              
                                     
                                 
                                 
                                    
                                       Toimeaine kirjeldus
                                    
                                    
                                       Bacillus amyloliquefaciens CECT 5940 eosed
                                 
                              
                                     
                                 
                                 
                                    
                                       Analüüsimeetod
                                        (1)
                                    
                                    Arvu määramine: pindkülvimeetodil, kasutades trüptoon-soja-agarit pärast kuumtöötlemist.
                                    Identifitseerimine: impulssvälja-geelelektroforeesi (PFGE) meetod.
                                 
                              
                     
                        Broilerkanad
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                                 
                              
                                    2.
                                 
                                 
                                    Võib kasutada söödas, mis sisaldab lubatud koktsidiostaatikume: diklasuriili, monensiinnaatriumi või nikarbasiini.
                                 
                              
                                    3.
                                 
                                 
                                    Ohutusnõuded: käitlemisel kasutada respiraatorit, kaitseprille ja kindaid.
                                 
                              
                     
                        8.1.2019
                     
                  
      
      
         (1)  Analüüsimeetodite üksikasjad on kättesaadavad Euroopa Liidu referentlabori veebilehel: www.irmm.jrc.be/crl-feed-additives”